กินยาคุมฉุกเฉินแบบ1เม็ด ไป2ครั้ง(2แผง) ในอาทิตย์เดียวกัน ปจด จะมาตอนไหนคะ
สวัสดีค่ะ การทานยาคุมฉุกเฉินไป 2 ครั้งในช่วง 1 สัปดาห์ ย่อมมีผลต่อการทำงานผลิตฮอร์โมนของรังไข่ ซึ่งอาจทำให้การตกไข่ผิดปกติไป อาจเกิดเลือดออกหลังจากทานยาไป 1 สัปดาห์ และตามมาด้วยการที่ประจำเดือนมาช้าได้ หรือทั้งนี้ ประจำเดือนอาจมาในช่วงกำหนดเวลาเดิมปกติก็ได้ ไม่สามารถตอบได้แน่นอนค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ